
REFERAT

privind aprobarea Planului Urbanistic de Zonă “Desfiinţare construcţie existentă şi edificare clădire multifuncţională ”, strada 1 Decembrie, Timişoara

Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. U32007 – 5753/28.11.2007, cu completarile ulterioare conform fisei anexa, privind aprobarea Planului Urbanistic Zonal “Desfiinţare construcţie existentă şi edificare clădire multifuncţională”, strada 1 Decembrie, Timişoara;

Având în vedere prevederile Certificatului de Urbanism nr. 1230/06.03.2007, prelungit pana la data de 05.03.2009, precum si Avizul CTATU nr. 12/PV-25.02.2008, favorabil.

Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic Zonal “Desfiinţare construcţie existentă şi edificare clădire multifuncţională”, strada 1 Decembrie, Timişoara.

            Documentatia Plan Urbanistic Zonal “Desfiinţare construcţie existentă şi edificare clădire multifuncţională”, strada 1 Decembrie, Timişoara este elaborata de Biroul Individual de arhitectra Almajan Titus Gabriel, proiect nr. 31/2007, la cererea beneficiarului S.C. TANNERY IMPORT EXPORT S.A. 

Documentaţia de urbanism este însoţită de avizul Agenţiei Regionale de Protecţie a Mediului nr. 459RP din 25.03.2008, precum si de avizul CJT nr. 23/11.03.2008.  

Terenul studiat în cadrul documentaţiei este situat în intravilanul municipiului Timişoara, în partea de sud a oraşului. In conformitate cu PUG Timişoara zona studiata este cuprinsa in UTR nr. 37 cu destinatia de zona industriala.

Prin prezentul Plan Urbanistic Zonal “Desfiinţare construcţie existentă şi edificare clădire multifuncţională”, strada 1 Decembrie, Timişoara nu se incalca prevederile OUG nr. 114/2007 privind modificarea si completarea OUG nr. 195/2005 privind protectia mediului.

            Terenul studiat, in suprafata totala de 5176 mp este inscris in CF nr. 2533, nr. cadastral 8543/2-8543/1/2-8543/1/3, casă, clădiri, curte în str. 1 Decembrie nr. 118, proprietatea firmei S.C. TANNERY IMPORT EXPORT S.A. Timişoara.

Prin documentatie se propune amplasarea unei cladiri multifunctionale si reconversia zonei industriale existenta. Astfel, conform planului de mobilare, cladirea va avea o amplasare centrala pe teren, astfel incat accesul auto se va realiza printr-un drum in dublu sens dinspre  str.1 Decembrie. Accesul si iesirea in parcajul subteran va fi posibil prin amplasarea a unei  rampe de acces pe latura de sud a ansamblului. Conform mobilarii propuse, cladirea se va alcatui dintr-un corp ce va ocupa zona edificabila, avand 2S+P+4E  cu functiunea birouri si servicii. Corpurile inalte de cladire max. 2S+P+14E+ET.RETRAS vor avea functiunea predominanta de locuire si sunt amplasate paralel cu laturile lungi ale parcelei. Solutia volumetrica a fost determinata si de factorii de iluminare. De asemenea corpurile inalte creeaza vederi la distanta, fara a crea o bariera vizuala pentru cladirile existente sau viitoare. Totodata in documentatie este prezentat un studiu pentru deschiderea de noi strazi in vederea densificarii si reconvresiei intregului cvartal.
Accesul auto şi pietonal pe parcelă se va realiza din str. 1 Decembrie, conform Avizului Comisiei de Circulatie nr. TH 2007- 005770/20.11.2007. Strazile noi create ce afecteaza proprietatea beneficiarilor vor trece in domeniul public in conformitate cu Declaratia Notariala nr. 1713 din 01.04.2008.

Se va realiza amenajarea unei zone de spatii verzi conform legislatiei in vigoare si a Avizului de Mediu.
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002 si prelungit cu HCL nr. 139/2007. 

Noile construcţii vor fi dotate cu lift, conform reglementărilor în vigoare (1 ascensor la cladirile de peste P+3E, iar la cladirile de  peste P+5 - sunt necesare 2 ascensoare conform "Normativului privind proiectarea cladirilor de locuinte", aprobat cu ordinul nr. 71/N din 27 martie 1997). 

Indicii de construibilitate propuşi prin documentaţie sunt:

P.O.T. max. = 60%, 

C.U.T. max.= 3,5

Regim de inaltime max. = 2S+P+4E la 2S+P+14E+ET.RETRAS

La eliberarea Autorizaţiei de Construire se vor respecta toate condiţiile impuse prin avizele eliberate de deţinătorii de reţele şi utilităţi publice, care se vor realiza pe cheltuiala beneficiarului. Aceasta se va putea elibera doar dupa ce terenurile afectate de drumuri vor deveni publice.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic Zonal “Desfiinţare construcţie existentă şi edificare clădire multifuncţională”, strada 1 Decembrie, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

